International Ski Jump Complex

International Ski Jump Complex er et skihoppanlegg i Almaty i Kasakhstan. Anlegget består av fem hoppbakker med størrelse K125 (HS140), K95 (HS105), K45, K30 og K15. Det ble brukt under de asiatiske vinterlekene 2011 og junior-VM 2015.

Almaty var søkerby for vinter-OL 2014, men ble ikke tildelt mesterskapet. I stedet ble Almaty og Astana valgt som arrangørbyer for de asiatiske vinterlekene 2011, et mesterskap som har blitt arrangert med ujevne mellomrom siden 1986. K125- og K95-bakkene erstatter et tidligere hoppanlegg samme sted med mindre bakker. Byggingen startet høsten 2007, og anlegget ble åpnet med renn i kontinentalcupen (sommer) 25. og 26. september 2010. Anlegget hadde verdenscuprenn i kombinert i 2012 og 2013, og hadde i 2016 for første gang renn i verdenscupen i spesielt hopp, for både kvinner og menn. Sommer Grand Prix-renn er blitt arrangert årlig siden 2011.

K125- og K95-bakkene er tegnet av arkitektfirmaet Schertel-Architektur fra Tyskland, og er utstyrt med plastmatter. Anlegget er Kasakhstans første og eneste hoppanlegg som oppfyller internasjonale krav siden landet ble selvstendig i 1991.

I K125-bakken er anerkjent bakkerekord 141,5 meter, satt av Severin Freund (Tyskland) i verdenscupen i hopp 28. februar 2016. I prøveomgangen til verdenscuprennet dagen før hoppet Peter Prevc (Slovenia) 145 meter. I K95-bakken er bakkerekorden på snø 103,5 meter, satt av Nita Englund (USA) i verdenscupen 28. februar 2016. På plast er rekorden 107 m, satt av Sara Takanashi (Japan) i et Grand Prix-renn 23. september 2012. Hun hoppet 107,5 m i Grand Prix-rennet 22. september 2013, men falt.

Viktige renn (spesielt hopp)
Menn
 Dato Vinner  Andre Tredje Type renn 5. februar 2015  Johann André Forfang  Andreas Wellinger  Phillip Sjøen Junior-VM, normalbakke 7. februar 2015  Norge
Joacim Ødegård BjørengHalvor Egner GranerudPhillip SjøenJohann André Forfang  Tyskland
Paul WinterMartin HamannSebastian BradatschAndreas Wellinger  Østerrike
Elias TollingerPatrick StreitlerPhilipp AschenwaldSimon Greiderer Junior-VM, lagkonkurranse, normalbakke 27. februar 2016  Peter Prevc  Michael Hayböck  Severin Freund Verdenscup, stor bakke 28. februar 2016  Peter Prevc  Severin Freund  Daniel-André Tande Verdenscup, stor bakke

Kvinner
 Dato Vinner  Andre Tredje Type renn 5. februar 2015  Sofja Tikhonova  Elisabeth Raudaschl  Chiara Hölzl Junior-VM, normalbakke 7. februar 2015  Tyskland
Henriette KrausPauline HeßlerAnna RupprechtGianina Ernst  Russland
Darja GrusjinaAleksandra KustovaMarija JakovlevaSofja Tikhonova  Japan
Nozomi MaruyamaYurina YamadaShihori OiYūka Setō Junior-VM, lagkonkurranse, normalbakke 27. februar 2016  Sara Takanashi  Daniela Iraschko-Stolz  Jacqueline Seifriedsberger Verdenscup, normalbakke 28. februar 2016  Sara Takanashi  Daniela Iraschko-Stolz  Maja Vtič Verdenscup, normalbakke

Kilder
Skisprungschanzen-Archiv: Almaty (besøkt 25. desember 2010)
FIS Ski Jumping: Almaty – International Jump Complex (besøkt 25. desember 2010)
FIS: Resultater

Andre eksterne lenker
Almaty.kz: The first competitions began in International Ski Jumping Complex  (25. september 2010, engelsk)
Interfax-Kazakhstan: Almaty unveils ski jump complex and opens ski jumping continental cup (udatert, engelsk)
FIS: New Facility in Almaty, Kazakhstan (4. august 2010)
Frankenpost: Eine Skisprungschanze aus dem Fichtelgebirge (6. januar 2011)

Kategori:Hoppbakker i Kasakhstan
Kategori:Sport i Almaty